
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 19 

10 Ιανουάριου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των επιτοκίων του άρθρου 53 του 

ν.4174/2013. 1 

Απόδοση Αριθμού Φορολογικού Μητρώου (Α.Φ.Μ.) 
σε φυσικό ή νομικό πρόσωπο ή νομική οντότητα, 
το οποίο πραγματοποιεί οποιαδήποτε οικονομική 
συναλλαγή με τους φορείς της Γενικής Κυβέρνη¬ 
σης, τα πιστωτικά ιδρύματα και τα ιδρύματα πλη¬ 


ρωμών της ημεδαπής. 2 

Διαδικασία και δικαιολογητικά Απόδοσης Αριθμού 
Φορολογικού Μητρώου (ΑΦ.Μ.) / Μεταβολής Στοι¬ 
χείων και'Εναρξης / Μεταβολής και Διακοπής Επι¬ 
χειρηματικής Δραστηριότητας. 3 


ΑΠΟΦΑΣΕΙ Σ 

Αριθ. ΔΠΕΙΣ 1198598ΕΞ2013 (1) 

Καθορισμός των επιτοκίων του άρθρου 53 
του ν.4174/2013. 


Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 53, παρ. 4, του ν. 4174/2013 
(Α' 170), «Φορολογικές διαδικασίες και άλλες διατάξεις». 

2. Τις διατάξεις του άρθρου 7, παρ. 12, του ν. 4224/2013 
(Α' 288), «Κυβερνητικό Συμβούλιο Διαχείρισης Ιδιωτικού 
Χρέους, Ελληνικό Επενδυτικό Ταμείο, Αξιοποίηση Ιδιωτι¬ 
κής Περιουσίας του Δημοσίου και άλλες κατεπείγουσες 
διατάξεις». 

3. Τις διατάξεις του άρθρου 90 του Π.Δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά όργανα» (Α' 98). 

4. Το γεγονός ότι με την παρούσα δεν προκαλείται 
δαπάνη σε βάρος του τακτικού προϋπολογισμού, απο¬ 
φασίζουμε: 

Άρθρο 1 

Το ύψος του επιτοκίου υπολογισμού των τόκων που 
καταβάλλει ο φορολογούμενος κατά τις διατάξεις της 
παραγράφου 1 του άρθρου 53 του ν. 4174/2013 (Α' 170) 
ορίζεται ως το επιτόκιο των πράξεων Κύριας Αναχρη- 
ματοδότησης της Ευρωπαϊκής Κεντρικής Τράπεζας 
(ΜΒΟ) που ισχύει κατά την ημερομηνία καταβολής του 


φόρου, πλέον οκτώ και πενήντα μίας (8,51) εκατοστιαίες 
μονάδες, ετησίως. 

Άρθρο 2 

Το ύψος του επιτοκίου υπολογισμού των τόκων της 
παραγράφου 2 του άρθρου 53 του ν. 4174/2013 (Α' 170) 
που καταβάλλονται στον φορολογούμενο ορίζεται ως 
το επιτόκιο πράξεων Κύριας Αναχρηματοδότησης της 
Ευρωπαϊκής Κεντρικής Τράπεζας (ΜΒΟ) που ισχύει κατά 
την ημερομηνία ειδοποίησης του φορολογούμενου για 
την επιστροφή του φόρου, πλέον πέντε και εβδομήντα 
πέντε (5,75) εκατοστιαίες μονάδες, ετησίως. 

Άρθρο 3 

Το επιτόκιο των ανωτέρω παραγράφων δεν μετα¬ 
βάλλεται κατά το μέρος που αφορά το επιτόκιο των 
πράξεων Κύριας Αναχρηματοδότησης της Ευρωπαϊκής 
Κεντρικής Τράπεζας (ΜΒΟ) πριν την εκάστοτε σωρευ- 
τική μεταβολή αυτού κατά μία (1) εκατοστιαία μονάδα 
λαμβανομένου ως βάση υπολογισμού του επιτοκίου που 
ισχύει κατά την έναρξη ισχύος της παρούσας. 

Άρθρο 4 

Η παρούσα απόφαση τίθεται σε ισχύ από 1.1.2014. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Δεκεμβρίου 2013 

Ο ΥΠΟΥΡΓΟΣ 

ΙΩΑΝΝΗΣ ΣΤΟΥΡΝΑΡΑΣ 
-♦- 

Αριθ. ΠΟΑ 1005 (2) 

Απόδοση Αριθμού Φορολογικού Μητρώου (Α.Φ.Μ.) σε 
φυσικό ή νομικό πρόσωπο ή νομική οντότητα, το 
οποίο πραγματοποιεί οποιαδήποτε οικονομική συ¬ 
ναλλαγή με τους φορείς της Γ ενικής Κυβέρνησης, 
τα πιστωτικά ιδρύματα και τα ιδρύματα πληρωμών 
της ημεδαπής. 

Ο ΓΕΝΙΚΟΣ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις του β' εδαφίου της παρ. 3 του άρθρου 
11 του ν. 4174/2013 (ΦΕΚ 170 Α'), όπως ισχύει. 

β) Τις διατάξεις της υποπαραγράφου Ε.2 της παρ. 
Ε' του άρθρου πρώτου του ν.4093/2012 (ΦΕΚ 222 Α') 
«Έγκριση Μεσοπρόθεσμου Πλαισίου Δημοσιονομικής 
Στρατηγικής 2013-2016 - Επείγοντα Μέτρα Εφαρμογής 
του ν. 4046/2012 και του Μεσοπρόθεσμου Πλαισίου Δη¬ 
μοσιονομικής Στρατηγικής 2013-2016», όπως τροποποιή¬ 
θηκε και ισχύει. 

γ) Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, ο 
οποίος κυρώθηκε με το «άρθρο πρώτο» του Π.Δ. 63/2005 
(Α' 98) «Κωδικοποίηση της Νομοθεσίας για την Κυβέρ¬ 
νηση και τα κυβερνητικά όργανα». 

δ) Τις διατάξεις του Π.Δ. 284/88 (ΦΕΚ 128/Α') «Οργα¬ 
νισμός του Υπουργείου Οικονομικών», όπως τροποποι¬ 
ήθηκε και ισχύει. 

ε) Τις διατάξεις του Π.Δ. 185/2009 (Α' 213) «Ανασύσταση 
του Υπουργείου Οικονομικών, συγχώνευση του Υπουρ¬ 
γείου Οικονομίας και Οικονομικών με τα Υπουργεία 
Ανάπτυξης και Εμπορικής Ναυτιλίας, Αιγαίου και Νη¬ 
σιωτικής Πολιτικής και μετονομασία του σε «Υπουργείο 
Οικονομίας, Ανταγωνιστικότητας και Ναυτιλίας...» και 
του Π.Δ. 189/2009 (Α' 221) «Καθορισμός και ανακατανομή 
αρμοδιοτήτων των Υπουργείων». 

στ) Την αριθ. 1/16-1-2013 (Υ.Ο.Δ.Δ. 18) πράξη του Υπουρ¬ 
γικού Συμβουλίου «Επιλογή και διορισμός Γ ενικού Γ ραμ- 
ματέα Δημοσίων Εσόδων». 

ζ) Την αριθ. Δ6Α1015213 ΕΞ 2013/28-1-2013 (ΦΕΚ 130/Β' 
και 372/Β') απόφαση του Υπουργού Οικονομικών και του 
Υφυπουργού Οικονομικών «Μεταβίβαση αρμοδιοτήτων 
στον Γ ενικό Γ ραμματέα της Γ ενικής Γ ραμματείας Δη¬ 
μοσίων Εσόδων του Υπουργείου Οικονομικών», όπως 
τροποποιήθηκε με την αριθ. Δ6Α 1125239 ΕΞ 2013 (ΦΕΚ 
2003/Β') απόφαση του Υπουργού Οικονομικών και του 
Υφυπουργού Οικονομικών. 

η) Την ανάγκη απόδοσης από 1.8.2013 Αριθμού Φορο¬ 
λογικού Μητρώου (Α.Φ.Μ.) σε φυσικό ή νομικό πρόσωπο 
ή νομική οντότητα που πραγματοποιεί οποιαδήποτε 
οικονομική συναλλαγή με τους φορείς της Γ ενικής Κυ¬ 
βέρνησης και τα πιστωτικά ιδρύματα καθώς και τα ιδρύ¬ 
ματα πληρωμών της ημεδαπής, για τη διαφάνεια των 
συναλλαγών τους και τη διασφάλιση των συμφερόντων 
του Δημοσίου. 

θ) Το γεγονός ότι με την παρούσα Απόφαση, δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Άρθρο 1 

Η Φορολογική Διοίκηση αποδίδει Αριθμό Φορολογικού 
Μητρώου (ΑΦΜ) σε κάθε φυσικό ή νομικό πρόσωπο 
ή νομική οντότητα, που πραγματοποιεί οποιαδήποτε 
οικονομική συναλλαγή με τους φορείς της Γ ενικής Κυ¬ 
βέρνησης, όπως αυτοί περιγράφονται στο άρθρο 1Β 
του ν. 2362/1995 (ΦΕΚ 247/Α'), το οποίο προστέθηκε 
με το άρθρο 2 του ν. 3871/2010 (ΦΕΚ 141 Α) και ισχύει, 
τα πιστωτικά ιδρύματα όπως αυτά ορίζονται με την 
παράγραφο 1 του άρθρου 2 του ν.3601/2007 (ΦΕΚ 178 
Α) και τα ιδρύματα πληρωμών της ημεδαπής, όπως 
αυτά ορίζονται στην παράγραφο 4 του άρθρου 4 του 
ν.3862/2010 (ΦΕΚ 113/Α'). 

Ο Αριθμός Φορολογικού Μητρώου (ΑΦΜ) αποδίδεται 
στα εν λόγω πρόσωπα, με την υποβολή στη Φορολογική 
Διοίκηση των σχετικών δηλώσεων και δικαιολογητικών 
όπως αυτά προβλέπονται από τις ισχύουσες διατάξεις. 


Άρθρο 2 

Οι διατάξεις της παρούσας, ισχύουν από την 1η Αυ- 
γούστου 2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Δεκεμβρίου 2013 

Ο Γ ενικός Γ ραμματέας Δημοσίων Εσόδων 
ΘΕΟΧΑΡΗΣ ΘΕΟΧΑΡΗΣ 

-♦- 

Αριθ. 1006 (3) 

Διαδικασία και δικαιολογητικά Απόδοσης Αριθμού Φο¬ 
ρολογικού Μητρώου (Α.Φ.Μ.) / Μεταβολής Στοιχείων 
και'Εναρξης / Μεταβολής και Διακοπής Επιχειρημα¬ 
τικής Δραστηριότητας. 

Ο ΓΕΝΙΚΟΣ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 10 και 11 του Κώδικα Φορο¬ 
λογικής Διαδικασίας ν. 4174/2013 (ΦΕΚ 170/Α'/26.7.2013), 
όπως ισχύει. 

2. Τις διατάξεις της υποπαραγράφου Ε.2 της παρ. 
Ε' του άρθρου πρώτου του ν. 4093/2012 (ΦΕΚ 222 Α') 
«Έγκριση Μεσοπρόθεσμου Πλαισίου Δημοσιονομικής 
Στρατηγικής 2013-2016 - Επείγοντα Μέτρα Εφαρμογής 
του ν.4046/2012 και του Μεσοπρόθεσμου Πλαισίου Δη¬ 
μοσιονομικής Στρατηγικής 2013-2016», όπως τροποποι¬ 
ήθηκε και ισχύει. 

3. Τ ις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, ο 
οποίος κυρώθηκε με το «άρθρο πρώτο» του Π.Δ. 63/2005 
(Α' 98) «Κωδικοποίηση της Νομοθεσίας για την Κυβέρ¬ 
νηση και τα κυβερνητικά όργανα». 

4. Τις διατάξεις του Π.Δ. 284/88 (ΦΕΚ 128/Α') «Οργανι¬ 
σμός του Υπουργείου Οικονομικών», όπως τροποποιή¬ 
θηκε και ισχύει. 

5. Τις διατάξεις του Π.Δ. 185/2009 (Α' 213) «Ανασύσταση 
του Υπουργείου Οικονομικών, συγχώνευση του Υπουρ¬ 
γείου Οικονομίας και Οικονομικών με τα Υπουργεία 
Ανάπτυξης και Εμπορικής Ναυτιλίας, Αιγαίου και Νη¬ 
σιωτικής Πολιτικής και μετονομασία του σε «Υπουργείο 
Οικονομίας, Ανταγωνιστικότητας και Ναυτιλίας...» και 
του Π.Δ. 189/2009 (Α' 221) «Καθορισμός και ανακατανομή 
αρμοδιοτήτων των Υπουργείων». 

6. Την αριθ. 1/16-1-2013 (Υ.Ο.Δ.Δ. 18) πράξη του Υπουρ¬ 
γικού Συμβουλίου «Επιλογή και διορισμός Γ ενικού Γ ραμ¬ 
ματέα Δημοσίων Εσόδων». 

7. Τ ις διατάξεις του Κώδικα Φορολογίας Εισοδήματος 
ν. 4172/2013 (ΦΕΚ 167/Α'), όπως ισχύει. 

8. Το γεγονός ότι με την παρούσα απόφαση δεν προ- 
καλείται δαπάνη σε βάρος του κρατικού Προϋπολογι¬ 
σμού, αποφασίζουμε: 

ΚΕΦΑΛΑΙΟ ΠΡΩΤΟ 
ΦΟΡΟΛΟΓΙΚΟ ΜΗΤΡΩΟ 

Άρθρο 1. 

Εγγραφή στο φορολογικό μητρώο 
Αριθμός Φορολογικού Μητρώου 

1. Σε κάθε πρόσωπο, φυσικό ή νομικό ή νομική οντό¬ 
τητα, όπως αυτό ορίζεται στο άρθρο 3 του Κώδικα Φο¬ 
ρολογικής Διαδικασίας (Κ.Φ.Δ.) ν. 4174/2013 (ΦΕΚ 170/Α'), 

ημεδαπό ή αλλοδαπό, που πρόκειται να καταστεί υπό¬ 
χρεο σε καταβολή ή παρακράτηση φόρου σύμφωνα με 
τη φορολογική νομοθεσία ή σε υποβολή οποιοσδήποτε 
δήλωσης που εμπίπτει στο πεδίο εφαρμογής του Κώδι¬ 
κα αυτού, αποδίδεται υποχρεωτικά από τη φορολογική 
διοίκηση ενιαίος και μοναδικός Αριθμός Φορολογικού 
Μητρώου (Α.Φ.Μ.), ανεξάρτητα του αριθμού των εγκα¬ 
ταστάσεων (υποκαταστημάτων, γραφείων, αποθηκών) 
που διαθέτει εντός και εκτός της Ελληνικής Επικράτειας, 
προκειμένου να εγγράφει στο φορολογικό Μητρώο. 

2. Η απόδοση Α.Φ.Μ. στα φυσικά πρόσωπα, διενερ- 
γείται, με την υποβολή στη Φορολογική Διοίκηση του 
εντύπου ΜΙ «Δήλωση Απόδοσης Α.Φ.Μ. / Μεταβολής 
Ατομικών Στοιχείων» ενώ στα νομικά πρόσωπα και στις 
νομικές οντότητες, διενεργείται, με την υποβολή του 
εντύπου Μ3 «Δήλωση Έναρξης/Μεταβολής Εργασιών 
μη Φυσικού Προσώπου». 

3. Ο Α.Φ.Μ. περιλαμβάνει εννέα (9) αριθμητικά ψηφία. 

4. Στα φυσικά πρόσωπα, αποδίδεται Α.Φ.Μ., του οποίου 
το πρώτο αριθμητικό ψηφίο αρχίζει από 1 ή 2 ή 3 ή 4. 
Στα νομικά πρόσωπα και τις νομικές οντότητες απο¬ 
δίδεται Α.Φ.Μ. του οποίου το πρώτο αριθμητικό ψηφίο 
αρχίζει από 7 ή 8 ή 9. Οι Α.Φ.Μ. που έχουν αποδοθεί και 
το πρώτο από τα εννέα ψηφία τους αρχίζει από μηδέν 
(0), αφορούν φυσικά πρόσωπα, νομικά πρόσωπα και 
νομικές οντότητες. 

5. Ο Α.Φ.Μ. που αποδίδεται στα φυσικά πρόσωπα, δια¬ 
τηρείται καθ’ όλη τη διάρκεια της ζωής τους και δεν με¬ 
ταβάλλεται σε περίπτωση αλλαγής οποιουδήποτε στοι¬ 
χείου όπως, ονοματεπώνυμο, οικογενειακή κατάσταση, 
διεύθυνση κατοικίας, είδος και αριθμός ταυτότητας. 

Ο Α.Φ.Μ. που αποδίδεται στα νομικά πρόσωπα και τις 
νομικές οντότητες, παραμένει ο ίδιος και δεν επηρεάζε¬ 
ται από μεταβολές ως προς τα στοιχεία των προσώπων 
αυτών. 

6. Σε περίπτωση θανάτου φυσικού προσώπου ή υπο¬ 
βολής δήλωσης διακοπής από νομικό πρόσωπο ή νομική 
οντότητα, ο Α.Φ.Μ. απενεργοποιείται και δε χρησιμο¬ 
ποιείται πλέον σε καμία συναλλαγή, παρά μόνο, για 
την υποβολή δηλώσεων που αφορούν σε χρήση πριν 
το θάνατο ή τη διακοπή αντίστοιχα. 

Η Φορολογική Διοίκηση, χρησιμοποιεί τον εν λόγω 
Α.Φ.Μ., για την επιβολή και βεβαίωση οποιουδήποτε 
φόρου, τέλους, εισφοράς ή κυρώσεων και για την εί¬ 
σπραξη αυτών. 

7. Τα πρόσωπα, στα οποία έχει αποδοθεί Α.Φ.Μ. μέχρι 
την έναρξη ισχύος της παρούσας, θεωρείται ότι, έχουν 
εγγράφει στο φορολογικό Μητρώο. 

8. Αριθμός Φορολογικού Μητρώου (Α.Φ.Μ.) αποδίδεται 
επίσης και στα παρακάτω πρόσωπα: 

α. Στις έγγαμες γυναίκες που υποβάλλουν από κοινού 
με το σύζυγό τους δήλωση φορολογίας Εισοδήματος, 
καθώς και στα προστατευόμενα μέλη άνω των 18 ετών, 
που δηλώνονται κάθε φορά στη δήλωση φορολογίας 
εισοδήματος. 

β. Σε όσους αποκτούν επιβατικό ή φορτηγό αυτοκί¬ 
νητο ιδιωτικής χρήσης, μοτοσικλέτα άνω των 50 κ,ε., 
μηχάνημα έργων γενικά, σκάφος αναψυχής, αεροπλάνο, 
ελικόπτερο ή ανεμόπτερο ή κάθε άλλο μέσο, καθώς και 
στα πρόσωπα στα οποία χορηγείται άδεια ικανότητας 
οδήγησης και άδεια κυκλοφορίας. 

γ. Στους εταίρους και διαχειριστές των Ομορρύθμων, 
Ετερορρύθμων Εταιρειών, των Εταιρειών Περιορισμένης 


Ευθύνης και των Ιδιωτικών Κεφαλαιουχικών Εταιρειών, 
στα μέλη των Κοινοπραξιών, των Κοινωνιών Αστικού 
Δικαίου, στον πρόεδρο και στα μέλη του Διοικητικού 
Συμβουλίου των Ανωνύμων εταιρειών καθώς και στους 
νομίμους εκπροσώπους των νομικών προσώπων και νο¬ 
μικών οντοτήτων αντίστοιχα. 

δ. Στα πρόσωπα που υποβάλλουν δήλωση φορολο¬ 
γίας κεφαλαίου λόγω απόκτησης κινητών ή ακίνητων 
περιουσιακών στοιχείων από οποιαδήποτε αιτία, καθώς 
και εμπράγματων δικαιωμάτων επ’ αυτών. 

ε. Σε όσους συναλλάσσονται με τις υπηρεσίες της Φο¬ 
ρολογικής Διοίκησης εκπροσωπώντας νόμιμα φορολο¬ 
γούμενους, είτε με εντολή αρμόδιου οργάνου, είτε των 
ιδίων των υπόχρεων, όπως εκκαθαριστής, κηδεμόνας 
σχολάζουσας κληρονομιάς, φορολογικός αντιπρόσω¬ 
πος, φορολογικός εκπρόσωπος (άρθρ. 8 Κ.Φ.Δ.). 

στ. Στα Υπουργεία, στις αυτοτελείς Γενικές Γραμμα¬ 
τείες, στις αποκεντρωμένες Δημόσιες Υπηρεσίες, στα 
Νομικά Πρόσωπα Δημοσίου Δικαίου, στα Νομικά Πρό¬ 
σωπα Ιδιωτικού Δικαίου μη κερδοσκοπικού χαρακτήρα, 
στους Δήμους, στις Κοινότητες, στις Περιφέρειες, στις 
Αποκεντρωμένες Διοικήσεις της Χώρας, στις νομικές 
οντότητες, ανεξάρτητα του αριθμού των οργανικών 
μονάδων ή γραφείων που διαθέτουν, πέραν της έδρας 
τους. 

ζ. Στα αλλοδαπά Φυσικά, Νομικά Πρόσωπα και Νομικές 
Οντότητες που κατοικούν ή έχουν την έδρα τους σε 
χώρα με την οποία η Ελλάδα έχει υπογράψει σύμβαση 
αποφυγής διπλής φορολογίας και ζητούν την επιστροφή 
φόρου από οποιαδήποτε αιτία ή αγοράζουν ακίνητο ή 
μεταβιβάζουν μετοχές ή είναι υπόχρεα σε καταβολή 
φόρου ή συμμετέχουν ως εταίροι/μέλη, μέλη Δ.Σ., δια¬ 
χειριστές ή νόμιμοι εκπρόσωποι, σε ημεδαπά νομικά 
πρόσωπα ή νομικές οντότητες. 

η. Στις υπό ίδρυση επιχειρήσεις καθώς και στο πρό¬ 
σωπο που ορίζεται ιδρυτής. 

Ο Α.Φ.Μ. που αποδόθηκε σε υπό ίδρυση νομικό πρό¬ 
σωπο ή νομική οντότητα, παραμένει ο ίδιος και μετά την 
ίδρυσή του. Ο Α.Φ.Μ. της υπό ίδρυση επιχείρησης, δεν 
αλλάζει, αν υποβληθούν δηλώσεις μεταβολής ως προς 
τη νομική μορφή ή την επωνυμία του υπό ίδρυση νομι¬ 
κού προσώπου ή της νομικής οντότητας ή του ιδρυτή. 

θ. Σε κάθε άλλη περίπτωση, εφόσον τούτο απαιτείται 
από άλλες διατάξεις νόμου. 

Αρθρο 2 

Υποχρεωτική αναγραφή του Α.Φ.Μ. 

Ο ΑΦΜ αναγράφεται υποχρεωτικά: 

1. Σε όλες τις δηλώσεις, τα φορολογικά στοιχεία, στις 
συγκεντρωτικές καταστάσεις και στα ισοζύγια όπως 
αυτά ορίζονται από τις κατ’ ιδίαν διατάξεις των φορολο¬ 
γιών, που εμπίπτουν στον ΚΦΔ καθώς και στις δηλώσεις 
απόδοσης φόρων, τελών και εισφορών. 

2. Σε όλα τα εκδιδόμενα πιστοποιητικά και βεβαιώ¬ 
σεις που χορηγούνται από τη Φορολογική Διοίκηση και 
αφορούν στην περιουσιακή κατάσταση ή στη δήλωση 
εισοδημάτων των υπόχρεων, καθώς και στα αποδεικτικά 
ενημερότητας για χρέη προς το Δημόσιο. 

3. Σε όλα τα συμβόλαια που καταρτίζονται και αφο¬ 
ρούν μεταβίβαση ακινήτου ή εμπράγματου επί ακινή¬ 
του δικαιώματος, από οποιαδήποτε αιτία καθώς και 
στην έκθεση πλειστηριασμού σε περίπτωση εκούσιου 
ή αναγκαστικού πλειστηριασμού για όλους τους συμ- 

βαλλόμενους. Στις περιπτώσεις που, η μεταγραφή των 
ανωτέρω, γίνεται χωρίς τη σύνταξη συμβολαίου, ο Α.Φ.Μ. 
αναγράφεται στον τίτλο μεταγραφής. 

4. Στα συστατικά έγγραφα των νομικών προσώπων 
και των νομικών οντοτήτων, για μέλη/εταίρους και τους 
νόμιμους εκπροσώπους αυτών. 

5. Στα χρηματικά εντάλματα πληρωμής, υπέρ των 
επιχορηγούμενων, από τον Κρατικό Προϋπολογισμό ή 
εκτός Προϋπολογισμού λογαριασμών, Νομικών Προσώ¬ 
πων Δημοσίου Δικαίου ή Νομικών προσώπων Ιδιωτικού 
Δικαίου μη κερδοσκοπικού χαρακτήρα. Επίσης στα χρη¬ 
ματικά εντάλματα πληρωμής που εκδίδονται από τις 
Υπηρεσίες Δημοσιονομικού Ελέγχου, για όλους τους 
δικαιούχους είσπραξης χρηματικών απαιτήσεων κατά 
του Δημοσίου. 

6. Στις άδειες ικανότητας οδήγησης και στις άδειες 
κυκλοφορίας, παντός τύπου, οχημάτων και σκαφών που 
χορηγούνται από τις αρμόδιες, κατά περίπτωση, αρχές. 

7. Στις καταστάσεις που υποβάλλονται στο ίδρυμα 
Κοινωνικών Ασφαλίσεων και τους λοιπούς ασφαλι¬ 
στικούς οργανισμούς κοινωνικής Ασφάλισης, για τους 
υπόχρεους απόδοσης ασφαλιστικών εισφορών καθώς 
και στα βιβλιάρια ασφάλισης όλων των ασφαλισμένων. 

8. Στις τελωνειακές διασαφήσεις για την εισαγωγή 
ή εξαγωγή αγαθών, από ιδιώτες ή επιχειρήσεις, που 
έχουν κατοικία, έδρα, υποκατάστημα ή γραφείο στην 
Ελλάδα. Εξαιρούνται οι αλλοδαποί και ομογενείς που 
εγκαθίστανται μόνιμα στην Ελλάδα, για την εισαγωγή 
της οικοσκευής τους. 

9. Σε όλους τους υπόχρεους, που αναγράφονται στους 
τίτλους είσπραξης, για βεβαίωση οφειλών τους στη Φο¬ 
ρολογική Διοίκηση, υπέρ του Δημοσίου ή υπέρ Νομικών 
Προσώπων ή τρίτων. 

10. Στους τίτλους πληρωμής που εκδίδονται από τη 
Φορολογική Διοίκηση. 

11. Σε όλες τις λοιπές περιπτώσεις, που από ειδικές 
διατάξεις, προβλέπεται η αναγραφή του Αριθμού Φο¬ 
ρολογικού Μητρώου. 

12. Σε κάθε μορφή επικοινωνίας (έντυπη ή ηλεκτρονι¬ 
κή) της Φορολογικής Διοίκησης με το φορολογούμενο 
σχετικά με τις φορολογικές υποχρεώσεις του. 

Αρθρο 3 

Δήλωση Απόδοσης ΑΦΜ/Μεταβολής Ατομικών 
Στοιχείων Φυσικού Προσώπου Δικαιολογητικά 

1. Για την απόδοση Α.Φ.Μ. στα φυσικά πρόσωπα του 
άρθρου 1 της παρούσας, υποβάλλεται στη Φορολογική 
Διοίκηση, το έντυπο ΜΙ «Δήλωση Απόδοσης ΑΦΜ/ Με¬ 
ταβολής Ατομικών Στοιχείων» 

Με το έντυπο αυτό, δηλώνονται: 

α) Τα προσωπικά στοιχεία του υπόχρεου ήτοι, Επώ¬ 
νυμο, Όνομα, Επώνυμο και Όνομα Πατέρα, Επώνυμο και 
Όνομα Μητέρας, ημερομηνία γέννησης, τόπος γέννησης 
στην Ελλάδα ή χώρα γέννησης στο εξωτερικό. 

β) Τα στοιχεία ταυτότητας του υπόχρεου ήτοι, είδος- 
αριθμός-ημερομηνία έκδοσης-εκδούσα αρχή. 

γ) Η υπηκοότητα, το επάγγελμα και η οικογενειακή 
του κατάσταση. 

δ) Η πλήρης διεύθυνση κατοικίας του. 

Ως στοιχείο ταυτότητας, οι'Ελληνες υπήκοοι αναγρά¬ 
φουν την αστυνομική ή την υπηρεσιακή τους ταυτότητα 
στις περιπτώσεις που η αστυνομική έχει αντικατασταθεί 
(Αστυνομία - Ελληνικός Στρατός - Ναυτικό - Αεροπο¬ 


ρία κ.λπ.), ενώ οι'Ελληνες κάτοικοι εξωτερικού που δεν 
έχουν εκδώσει αστυνομική ταυτότητα, το Ελληνικό τους 
διαβατήριο, σε ισχύ. 

Οι αλλοδαποί υπήκοοι χωρών μελών της Ευρωπαϊκής 
Ένωσης, ως στοιχείο ταυτότητας αναγράφουν το δια¬ 
βατήριό τους ή την ταυτότητα της χώρας τους, οι Ομο¬ 
γενείς, το Ειδικό Δελτίο Ταυτότητας Ομογενούς και οι 
αλλοδαποί υπήκοοι τρίτων χωρών, το διαβατήριό τους. 

Σε περίπτωση, που τα ημεδαπά φυσικά πρόσωπα στε¬ 
ρούνται ταυτότητας (ανήλικοι) υποβάλλεται πιστοποιη¬ 
τικό γέννησης. Πιστοποιητικό γέννησης υποβάλλεται και 
για τους ανηλίκους υπηκοότητας αλλοδαπής, επίσημα 
μεταφρασμένο και επικυρωμένο. 

Τα ανωτέρω στοιχεία ταυτότητας, επιδεικνύονται 
υποχρεωτικά με την υποβολή του εντύπου ΜΙ και κα¬ 
τατίθεται φωτοαντίγραφο αυτών. 

Επιπλέον, οι υπήκοοι τρίτων χωρών κάτοικοι Ελλάδος, 
υποβάλλουν υποχρεωτικά και άδεια διαμονής σε ισχύ, 
σύμφωνα με τις ισχύουσες κάθε φορά διατάξεις. 

Τα στοιχεία του υπόχρεου, δηλώνονται στο έντυπο ΜΙ 
με Ελληνικούς ή Λατινικούς χαρακτήρες ή Λατινικούς 
και Ελληνικούς χαρακτήρες, εφόσον αποτυπώνονται με 
αυτό τον τρόπο στο προσκομιζόμενο στοιχείο ταυτότη¬ 
τας και καταχωρούνται αντίστοιχα, στο μηχανογραφικό 
σύστημα. 

2. Σε περίπτωση μεταβολής ενός ή περισσοτέρων 
στοιχείων της παραπάνω δήλωσης, υποβάλλεται η ίδια 
δήλωση, ως μεταβολή, με την αναγραφή, μόνο των στοι¬ 
χείων που έχουν μεταβληθεί και προσκομίζονται κατά 
περίπτωση, τα σχετικά με τη μεταβολή δικαιολογητικά. 

3. Με την παραπάνω δήλωση, συνυποβάλλεται από 
το υπόχρεο φυσικό πρόσωπο και το έντυπο Μ7 «Δή¬ 
λωση Σχέσεων Φορολογουμένου». Με το έντυπο αυτό, 
ο υπόχρεος δηλώνει τη σχέση του με άλλα πρόσωπα, 
που αφορούν στην οικογενειακή του κατάσταση ή στην 
εκπροσώπησή του. Η ίδια δήλωση, συνυποβάλλεται και 
σε περίπτωση που δημιουργηθεί ή μεταβληθεί μια τέ¬ 
τοια σχέση. 

4. Ειδικά σε περίπτωση θανάτου, φυσικού προσώπου 
μη επιτηδευματία, η δήλωση αυτή, υποβάλλεται από 
έναν τουλάχιστον εκ των κληρονόμων ή των εγγυτέρων 
συγγενών συνυποβάλλοντας ληξιαρχική πράξη θανάτου 
και Δήλωση Σχέσεων Φορολογουμένου (έντυπο Μ7), 
το αργότερο μέχρι τη λήξη προθεσμίας υποβολής της 
δήλωσης Φορολογίας Εισοδήματος. 

5. Στις περιπτώσεις που το έντυπο ΜΙ υποβάλλεται 
από εξουσιοδοτημένο άτομο, κατατίθεται και επικυρω¬ 
μένο φωτοαντίγραφο του στοιχείου ταυτότητας του 
υπόχρεου. 

ΚΕΦΑΛΑΙΟ ΔΕΥΤΕΡΟ 

ΑΣΚΗΣΗ ΕΠΙΧΕΙΡΗΜΑΤΙΚΗΣ ΔΡΑΣΤΗΡΙΟΤΗΤΑΣ 
Αρθρο 4 

Δήλωση Έναρξης Επιχειρηματικής Δραστηριότητας 

Τα πρόσωπα του άρθρου 1 της παρούσας, που πρό¬ 
κειται να ασκήσουν επιχειρηματική δραστηριότητα τα 
οποία εξαιρούνται από τη σύστασή τους στην Υπηρεσία 
Μέσης Στάσης (ΥΜΣ), υποχρεούνται, να υποβάλλουν στη 
Φορολογική Διοίκηση, δήλωση έναρξης επιχειρηματικής 
δραστηριότητας, πριν την πραγματοποίηση οποιοσ¬ 
δήποτε συναλλαγής στα πλαίσια της δραστηριότητάς 
τους. Η μίσθωση ακινήτου για επαγγελματική στέγη δε 
θεωρείται συναλλαγή. 

Ειδικά τα νομικά πρόσωπα και οι νομικές οντότητες 
υποβάλλουν τη δήλωση έναρξης επιχειρηματικής δρα¬ 
στηριότητας εντός τριάντα (30) ημερών από την κατα- 
χώρηση του καταστατικού τους στο Γ.Ε.ΜΗ. ή στο οικείο 
Μητρώο ή Βιβλίο που προβλέπεται κατά περίπτωση ή 
από το έγγραφο σύστασής τους σε οποιαδήποτε άλλη 
περίπτωση. 

1. Τα φυσικά πρόσωπα υποβάλλουν το έντυπο Μ2 «Δή¬ 
λωση Έναρξης/Μεταβολής Εργασιών Φυσικού Προσώ¬ 
που», συμπληρώνοντας την ένδειξη «Εναρξη». 

2. Τα νομικά πρόσωπα και οι νομικές οντότητες, ημε¬ 
δαπά και αλλοδαπά, υποβάλλουν έντυπο Μ3 «Δήλωση 
Έναρξης/Μεταβολής Εργασιών μη Φυσικού Προσώπου», 
συμπληρώνοντας την ένδειξη «Εναρξη». 

Η επωνυμία του νομικού προσώπου ή της νομικής 
οντότητας, αναγράφεται επί του εντύπου της δήλω¬ 
σης, όπως ακριβώς αναγράφεται στο καταστατικό του 
ή το συστατικό του έγγραφο ή το έγγραφο από το 
οποίο προκύπτει η ύπαρξή του, στις περιπτώσεις που 
δεν απαιτείται συστατικό έγγραφο. 

3. Ο ιδρυτής της υπό ίδρυση επιχείρησης υποβάλλει 
το έντυπο Μ5 «Δήλωση υπό ίδρυση επιχείρησης». Στη 
δήλωση αυτή, ως επωνυμία της υπό ίδρυση επιχείρη¬ 
σης φυσικού ή νομικού προσώπου ή νομικής οντότητας 
κατά περίπτωση, αναγράφεται το ονοματεπώνυμο ή η 
επωνυμία του ιδρυτή καθώς και η επωνυμία της υπό 
ίδρυση επιχείρησης. 

Με την υποβολή της εν λόγω δήλωσης, συνυποβάλλε¬ 
ται και υπεύθυνη δήλωση του άρθρου 8 του ν. 1599/86, 
με βεβαιωμένο το γνήσιο της υπογραφής, με την οποία 
δηλώνεται ότι, το υπό ίδρυση νομικό πρόσωπο ή νομική 
οντότητα, δεν έχει νόμιμα συσταθεί. 

Για κάθε τροποποίηση των αρχικά δηλωθέντων στοι¬ 
χείων, που αφορούν στην υπό ίδρυση επιχείρηση, υπο¬ 
βάλλεται το ίδιο έντυπο, ως μεταβολή. 

Με την περαίωση των εργασιών της υπό ίδρυση επι¬ 
χείρησης, στις περιπτώσεις που η δήλωση έναρξης επι¬ 
χειρηματικής δραστηριότητας υποβάλλεται στη Φορο¬ 
λογική Διοίκηση, συνυποβάλλεται ταυτόχρονα από τον 
ιδρυτή, δήλωση διακοπής των εργασιών της ίδρυσης. 

Άρθρο 5 

Συνυποβαλλόμενες Δηλώσεις 

Με την υποβολή της δήλωσης έναρξης επιχειρηματι¬ 
κής δραστηριότητας, συνυποβάλλονται υποχρεωτικά, 
κατά περίπτωση, οι παρακάτω έντυπες δηλώσεις: 

1) «Δήλωση Δραστηριοτήτων Επιχείρησης» (Μ6). Στη 
δήλωση αυτή, δηλώνονται οι επί πλέον δραστηριότητες, 
πέραν αυτών, που έχουν ήδη δηλωθεί με τα έντυπα Μ2 
ή Μ3. Όλες οι δραστηριότητες, δηλώνονται σύμφωνα 
με την Εθνική Ονοματολογία Οικονομικών Δραστηριο¬ 
τήτων, όπως ισχύει κάθε φορά. 

2) «Δήλωση Σχέσεων Φορολογούμενου» (Μ7). Η δή¬ 
λωση αυτή, υποβάλλεται από τα παραπάνω πρόσωπα, 
προκειμένου να δηλώσουν τις σχέσεις, που απορρέουν 
από την επιχειρηματική τους δραστηριότητα, με άλλα 
φυσικά ή νομικά πρόσωπα ή νομικές οντότητες. 

3) «Δήλωση Μελών μη Φυσικού Προσώπου» (Μ8). Η 
δήλωση αυτή, υποβάλλεται μόνο από τα ημεδαπά νομικά 
πρόσωπα ή νομικές οντότητες με την αναγραφή των 
μελών τους ή των εταίρων τους, του ποσοστού και του 
είδους συμμετοχής τους. 

4) «Δήλωση Στοιχείων'Εδρας Αλλοδαπής Επιχείρησης» 
(Μ9). Η δήλωση αυτή, υποβάλλεται από τα αλλοδαπά 


νομικά πρόσωπα ή νομικές οντότητες ανεξάρτητα αν 
ασκούν ή όχι επιχειρηματική δραστηριότητα στην Ελλά¬ 
δα καθώς και από τα αλλοδαπά φυσικά πρόσωπα, που 
ορίζουν νόμιμο εκπρόσωπο, φορολογικό αντιπρόσωπο 
ή φορολογικό εκπρόσωπο (παρ. 1 άρθρου 8 του ΚΦΔ) 
κατά περίπτωση. 

5) «Δήλωση Εγκατάστασης Εσωτερικού» (Μ10). Υπο¬ 
βάλλεται χωριστή δήλωση για κάθε μία εγκατάσταση 
(υποκατάστημα, αποθήκη, κ.λπ.) που βρίσκεται στο εσω¬ 
τερικό της χώρας. 

6) «Δήλωση Εγκατάστασης Εξωτερικού» (Μ11). Υποβάλ¬ 
λεται χωριστή δήλωση, για κάθε μία εγκατάσταση, που 
βρίσκεται εκτός της Ελληνικής Επικράτειας. 

7) «Δήλωση Πωλήσεων από Απόσταση» (Μ12). Η δήλω¬ 
ση αυτή υποβάλλεται όταν πραγματοποιούνται πωλή- 
σεις από απόσταση από την Ελλάδα προς άλλο κράτος 
- μέλος και φορολογούνται στο άλλο κράτος - μέλος. 

Αρθρο 6 
Δικαιολογητικά 

Τα πρόσωπα του άρθρου 4 της παρούσας, κατά την 
υποβολή της δήλωσης έναρξης επιχειρηματικής δρα¬ 
στηριότητας, συνυποβάλλουν υποχρεωτικά, τα παρα¬ 
κάτω δικαιολογητικά: 

1. Στοιχείο προσδιορισμού της έδρας και των λοιπών 
εγκαταστάσεων της επιχείρησης, που μπορεί να είναι, 
τίτλος ιδιοκτησίας ή συμφωνητικό μίσθωσης ή υπομί¬ 
σθωσης νομίμως θεωρημένο από τη Δ.Ο.Υ. ή υπεύθυνη 
δήλωση του άρθρου 8 του ν. 1599/1986 (ΦΕΚ 75/Α') περί 
δωρεάν παραχώρησης χώρου. 

Γ ια τις εγκαταστάσεις εξωτερικού, απαιτείται η υπο¬ 
βολή του δικαιολογητικού προσδιορισμού της έδρας, 
όπως προβλέπεται στη χώρα εγκατάστασης, επίσημα 
μεταφρασμένο. 

2. Βεβαίωση εγγραφής ή απαλλαγής από τον αρμόδιο 
ασφαλιστικό φορέα προκειμένου για φυσικά πρόσωπα, 
εταίρους/μέλη Ομορρύθμων ή Ετερορρύθμων εταιρειών, 
Κοινοπραξιών και Κοινωνιών Αστικού Δικαίου, Εταιρειών 
Περιορισμένης Ευθύνης, καθώς και μέλη του Δ.Σ. Ανω¬ 
νύμων Εταιρειών, σύμφωνα με την ισχύουσα κάθε φορά 
ασφαλιστική νομοθεσία. 

3. Βεβαίωση ελέγχου της επωνυμίας και του διακρι¬ 
τικού τίτλου των φυσικών προσώπων, από το οικείο 
Επιμελητήριο, όπου απαιτείται από σχετικές διατάξεις. 

4. Προέγκριση ίδρυσης για καταστήματα υγειονομικού 
ενδιαφέροντος σύμφωνα με τις διατάξεις των άρθρων 
80 και 81 του ν. 3463/2006 (ΦΕΚ 114/Α'), όπως ισχύει. 

5. Στις περιπτώσεις αλλοδαπών φυσικών προσώπων, 
υπηκόων χωρών εκτός Ευρωπαϊκής'Ενωσης, που κατοι¬ 
κούν στο εσωτερικό της χώρας και σε κάθε περίπτωση 
αλλαγής της εγκατάστασης ή του αντικειμένου δραστη- 
ριότητάς τους, συνυποβάλλεται υποχρεωτικά η σχετική 
άδεια διαμονής για εργασία, σύμφωνα με την ισχύου- 
σα κάθε φορά νομοθεσία. Η ίδια άδεια, προσκομίζεται 
και για τη συμμετοχή τους ως ομορρύθμων μελών σε 
προσωπικές εταιρείες και για τον ορισμό τους ως δια¬ 
χειριστών ή ως νομίμων εκπροσώπων ή αντιπροσώπων, 
σε κεφαλαιουχικές εταιρείες. 

6. Επιπλέον, τα ημεδαπά και αλλοδαπά Νομικά Πρό¬ 
σωπα και οι Νομικές Οντότητες συνυποβάλλουν, κατά 
περίπτωση και τα παρακάτω δικαιολογητικά: 

α. Οι Ομόρρυθμες και Ετερόρρυθμες Εταιρείες, οι 
Εταιρείες Περιορισμένης Ευθύνης, οι Ανώνυμες Εται- 

ρείες, οι Ιδιωτικές Κεφαλαιουχικές Εταιρείες και τα 
λοιπά νομικά πρόσωπα και οι νομικές οντότητες, που 
εξαιρούνται από τη σύστασή τους στις Υπηρεσίες Μίας 
Στάσης (Υ.Μ.Σ.), υποβάλλουν τη δήλωση έναρξης της 
επιχειρηματικής τους δραστηριότητας στη Φορολο¬ 
γική Διοίκηση και προσκομίζουν, κατά περίπτωση, το 
καταστατικό τους και την ανακοίνωση ή τη σχετική 
βεβαίωση, καταχώρησής τους στο Γ.Ε.ΜΗ. 

Στις περιπτώσεις που δεν προβλέπεται η καταχώρηση 
στο Γ.Ε.ΜΗ, προσκομίζουν το συστατικό τους έγγρα¬ 
φο, καταχωρημένο στο οικείο Μητρώο ή βιβλίο, όπου 
απαιτείται. 

β. Οι Κοινωνίες Αστικού Δικαίου που συστήνονται για 
τη συνεκμετάλλευση κοινού πράγματος κινητού ή ακινή¬ 
του, υποβάλλουν αποδεικτικό συνιδιοκτησίας. Ειδικά για 
τη συνεκμετάλλευση αυτοκινήτων, μηχανημάτων έργου 
και σκαφών συνυποβάλλεται αντίγραφο της άδειας αυ¬ 
τών. Στην περίπτωση που δεν έχει εκδοθεί η άδεια, υπο¬ 
βάλλεται υπεύθυνη δήλωση του άρθρου 8 του ν. 1599/86 
στην οποία δηλώνεται ότι, θα προσκομιστεί άμεσα, μετά 
την έκδοσή της. Οι Κοινωνίες κληρονόμων, υποβάλλουν 
ληξιαρχική πράξη θανάτου, πιστοποιητικό εγγυτέρων 
συγγενών και βεβαίωση περί μη δημοσίευσης διαθήκης. 
Αν έχει δημοσιευτεί διαθήκη, προσκομίζεται αυτή, με το 
αποδεικτικό δημοσίευσής της. 

γ. Τα αλλοδαπά νομικά πρόσωπα με τη μορφή Α.Ε. 
και Ε.Π.Ε που ιδρύουν υποκατάστημα στην Ελλάδα, υπο¬ 
βάλλουν: 

- Ανακοίνωση καταχώρησης στο Γ.Ε.ΜΗ., της εγκατά¬ 
στασής τους στην Ελλάδα. 

- Επικυρωμένο αντίγραφο του εγγράφου πληρεξουσι¬ 
ότητας για τον ορισμό νομίμου εκπροσώπου ή αντιπρο¬ 
σώπου στην Ελλάδα, επίσημα μεταφρασμένο. 

- Πιστοποιητικό αρμόδιας αρχής της χώρας έδρας, 
για την ύπαρξη του νομικού προσώπου, επίσημα με¬ 
ταφρασμένο. 

Τα ανωτέρω δικαιολογητικά, υποβάλλουν και τα αλ¬ 
λοδαπά νομικά πρόσωπα με μορφή Ο.Ε. και Ε.Ε., εφόσον 
μέσω του υποκαταστήματος ασκούν εμπορία στην Ελ¬ 
λάδα. Στις περιπτώσεις που δεν ασκούν εμπορία μέσω 
του υποκαταστήματος, αντί της ανακοίνωσης καταχώ¬ 
ρησης στο Γ.Ε.ΜΗ., υποβάλλουν καταστατικό επίσημα 
μεταφρασμένο. 

δ. Τα αλλοδαπά νομικά πρόσωπα που εγκαθίστανται 
στην Ελλάδα σύμφωνα με τις διατάξεις του α.ν. 89/1967 
όπως τροποποιήθηκε με τις διατάξεις του ν. 3427/2005, 
υποβάλλουν: 

- Το Φύλλο Εφημερίδας της Κυβέρνησης (ΦΕΚ) στο 
οποίο δημοσιεύεται η άδεια εγκατάστασης στην Ελ¬ 
λάδα. Στην περίπτωση που δεν έχει τυπωθεί το ΦΕΚ, 
υποβάλλεται επικυρωμένο αντίγραφο της εγκριτικής 
απόφασης του Υπουργείου Ανάπτυξης και Ανταγωνι¬ 
στικότητας, με την οποία χορηγείται η εν λόγω άδεια. 

- Υπεύθυνη δήλωση του άρθρου 8 του ν. 1599/86 από 
το νόμιμο εκπρόσωπο, στην οποία δηλώνεται ότι, θα 
προσκομιστεί το ΦΕΚ αμέσως, μετά την κυκλοφορία 
του. 

- Βεβαίωση της Δ/νσης Κεφαλαίων Εξωτερικού του 
ίδιου Υπουργείου, περί εγκατάστασης του νομικού προ¬ 
σώπου από την οποία προκύπτει και ο νόμιμος εκπρό¬ 
σωπός τους στην Ελλάδα. 

ε. Οι αλλοδαπές ναυτιλιακές εταιρείες που εγκαθί¬ 
στανται στην Ελλάδα σύμφωνα με τις διατάξεις του 
α.ν. 378/68 και του ν. 27/75 όπως ισχύουν, υποβάλλουν: 


- Το Φύλλο Εφημερίδας της Κυβερνήσεως (ΦΕΚ) στο 
οποίο δημοσιεύεται η άδεια εγκατάστασης στην Ελ¬ 
λάδα. Στην περίπτωση που δεν έχει τυπωθεί το ΦΕΚ, 
υποβάλλεται επικυρωμένο αντίγραφο της Απόφασης 
του Υπουργείου Ναυτιλίας και Αιγαίου, με την οποία 
χορηγείται η εν λόγω άδεια. 

- Υπεύθυνη δήλωση του άρθρου 8 του ν. 1599/86 από 
το νόμιμο εκπρόσωπο, στην οποία δηλώνεται ότι, θα 
προσκομιστεί το ΦΕΚ αμέσως μετά την κυκλοφορία του. 

- Βεβαίωση από την αρμόδια Υπηρεσία του ιδίου 
Υπουργείου, περί εγκατάστασης της εταιρείας, από 
την οποία προκύπτει και ο νόμιμος εκπρόσωπός τους 
στην Ελλάδα. 

στ. Τα αλλοδαπά νομικά πρόσωπα και νομικές οντό¬ 
τητες που έχουν σύμβαση έργου στην Ελλάδα: 

- Σύμβαση έργου. 

- Το έγγραφο σύστασής τους, επίσημα μεταφρασμένο. 

- Επικυρωμένο αντίγραφο του εγγράφου πληρεξου¬ 
σιότητας για τον ορισμό νομίμου εκπροσώπου ή αντι¬ 
προσώπου στην Ελλάδα. 

- Πιστοποιητικό αρμόδιας αρχής της χώρας έδρας 
του νομικού προσώπου, για την ύπαρξή τους, επίσημα 
μεταφρασμένο. 

ζ. Τα αλλοδαπά νομικά πρόσωπα και νομικές οντότη¬ 
τες της περ. ζ' της παρ. 8 του άρθρου 1 της παρούσας, 
υποβάλλουν: 

- Το συστατικό τους έγγραφο, επίσημα μεταφρασμέ¬ 
νο. 

- Πιστοποιητικό αρμόδιας αρχής της χώρας έδρας 
του νομικού προσώπου, για την ύπαρξή τους, επίσημα 
μεταφρασμένο. 

-Έγγραφη δήλωση με βεβαιωμένο το γνήσιο της υπο¬ 
γραφής για τον ορισμό φορολογικού εκπροσώπου στην 
Ελλάδα, σύμφωνα με την παρ. 1 του άρθρου 8 του ΚΦΔ, 
επίσημα μεταφρασμένο. 

Αρθρο 7 

Δήλωση Μεταβολής Επιχειρηματικής Δραστηριότητας 

1. Τα πρόσωπα του άρθρου 4 της παρούσας, υποχρε- 
ούνται, να ενημερώνουν τη Φορολογική Διοίκηση, για τις 
μεταβολές που αφορούν στην επωνυμία, το διακριτικό 
τίτλο, τη διεύθυνση των επαγγελματικών εγκαταστάσε¬ 
ων, την έδρα ή το αντικείμενο της δραστηριότητας τους 
καθώς και τις λοιπές πληροφορίες, που παρασχέθηκαν, 
κατά το χρόνο υποβολής της δήλωσης έναρξης επι¬ 
χειρηματικής δραστηριότητας, εντός δέκα (10) ημερών, 
από το χρόνο που έγιναν οι μεταβολές ή από το χρόνο 
έκδοσης της ανακοίνωσης του Γ.Ε.ΜΗ., όπου απαιτείται. 

Τα φυσικά πρόσωπα, υποβάλλουν το έντυπο Μ2 «Δή¬ 
λωση Έναρξης/Μεταβολής Εργασιών Φυσικού Προσώ¬ 
που» και τα νομικά πρόσωπα και οι νομικές οντότητες 
υποβάλλουν το έντυπο Μ3 «ΔήλωσηΈναρξης Εργασιών/ 
Μεταβολής Εργασιών μη Φυσικού Προσώπου», συμπλη¬ 
ρώνοντας την ένδειξη «Μεταβολή». 

Με τη δήλωση μεταβολής, συνυποβάλλονται υποχρεω¬ 
τικά, όπου απαιτείται, οι δηλώσεις και τα δικαιολογητικά 
των άρθρων 5 και 6 της παρούσας. 

2. Η θέση της επιχείρησης σε αδράνεια καθώς και η 
επαναλειτουργία της, γνωστοποιούνται στη Φορολογική 
Διοίκηση με την υποβολή δήλωσης μεταβολής. Με την 
ίδια δήλωση, τα νομικά πρόσωπα και οι νομικές οντό¬ 
τητες, που με τη λύση τους τίθενται σε εκκαθάριση, 
δηλώνουν τη θέση τους σε εκκαθάριση, προσκομίζοντας 

τη σχετική ανακοίνωση καταχώρησης στο Γ.Ε.ΜΗ. ή το 
στοιχείο εκείνο από το οποίο προκύπτει η λύση τους 
(π.χ. καταστατικό από το οποίο προκύπτει η λήξη του 
χρόνου διάρκειας). 

3. Οι επιχειρήσεις που δεν λειτουργούν ολόκληρη τη 
διαχειριστική περίοδο αλλά ορισμένο χρονικό διάστημα 
(εποχικές επιχειρήσεις), δηλώνουν την εποχική τους 
δραστηριότητα είτε με δήλωση έναρξης είτε με δήλωση 
μεταβολής επιχειρηματικής δραστηριότητας. 

Άρθρο 8 

Δήλωση Διακοπής Επιχειρηματικής Δραστηριότητας 

1. Τα φυσικά πρόσωπα της παρούσας, υποχρεούνται, 
να υποβάλλουν, εντός δέκα (10) ημερών από την ορι¬ 
στική παύση της δραστηριότητάς τους, το έντυπο Μ4 
«Δήλωση Διακοπής Εργασιών». 

Σε περίπτωση θανάτου και συνέχισης της επιχείρη¬ 
σης, λόγω κληρονομικής διαδοχής, η δήλωση διακοπής 
υποβάλλεται, ταυτόχρονα με τη δήλωση έναρξης επιχει¬ 
ρηματικής δραστηριότητας, εντός της ίδιας προθεσμίας 
και πάντως, πριν από την πραγματοποίηση οποιοσδήπο¬ 
τε συναλλαγής, από τους κληρονόμους. Σε περίπτωση 
μη συνέχισης της επιχείρησης, η δήλωση διακοπής υπο¬ 
βάλλεται από έναν τουλάχιστον κληρονόμο, εντός δέκα 
(10) ημερών από τη λήξη της προθεσμίας αποποίησης, 
που προβλέπεται από τις διατάξεις του άρθρου 1847 
του Αστικού Κώδικα. 

2. Τα νομικά πρόσωπα και οι νομικές οντότητες, υπο¬ 
βάλλουν το ίδιο έντυπο, εντός δέκα (10) ημερών, από τη 
λήξη των εργασιών της εκκαθάρισης ή από την ανακοί¬ 
νωση διαγραφής τους από το Γ.Ε.ΜΗ όπου απαιτείται. 
Στις περιπτώσεις που τα εν λόγω πρόσωπα, δεν τίθε¬ 
νται σε εκκαθάριση, υποβάλλουν το ίδιο έντυπο, εντός 
δέκα (10) ημερών από τη λύση τους ή την παύση των 
εργασιών τους, κατά περίπτωση. 

3. Πριν την καταχώρηση της δήλωσης στο μηχανο¬ 
γραφικό σύστημα, ακυρώνονται υποχρεωτικά τα θεω¬ 
ρημένα φορολογικά στοιχεία, η θεώρηση των οποίων, 
διενεργήθηκε από το χρόνο παραγωγικής λειτουργίας 
του σχετικού υποσυστήματος ΤΑΧΙ5, σε κάθε Δημόσια 
Οικονομική Υπηρεσία (Δ.Ο.Υ.) και υποβάλλεται από το 
φορολογούμενο υπεύθυνη δήλωση του άρθρου 8 του 
ν.1599/1986, με βεβαιωμένο το γνήσιο της υπογραφής 
του, με την οποία δηλώνεται ότι, δεν υφίστανται αποθέ¬ 
ματα της επιχείρησης, πάγια ή εμπορεύσιμα, χρηματικές 
απαιτήσεις ή υποχρεώσεις. 

4. Η διακοπή της επιχείρησης, ολοκληρώνεται, ανε¬ 
ξάρτητα της ύπαρξης βεβαιωμένων χρεών ή της μη 
εκπλήρωσης των φορολογικών υποχρεώσεων των φο- 
ρολογουμένων. 

5. Με την καταχώρηση της δήλωσης αυτής στο υποσύ¬ 
στημα Μητρώου ολοκληρώνεται η διαδικασία διακοπής 
της επιχειρηματικής τους δραστηριότητας. 

Άρθρο 9 

Απενεργοποίηση Α.Φ.Μ. 

1. Στις περιπτώσεις που διαπιστώνεται ότι, φυσικό 
πρόσωπο, διαθέτει πέραν του ενός ΑΦΜ, απενεργο- 
ποιούνται, οι επί πλέον Α.Φ.Μ. 

Για την απενεργοποίηση Α.Φ.Μ. φυσικού προσώπου, 
υποβάλλεται από το φορολογούμενο, το έντυπο Μ13 
«Δήλωση απενεργοποίησης Α.Φ.Μ.». 

Η Φορολογική Διοίκηση, με οίκοθεν ενέργειες, προ¬ 
βαίνει σε απενεργοποίηση των Α.Φ.Μ. πέραν του ενός, 


στις περιπτώσεις που ο φορολογούμενος, μετά την ενη¬ 
μέρωσή του, δεν προσέρχεται να υποβάλλει τη σχετική 
δήλωση. Σε κάθε περίπτωση, ο Α.Φ.Μ. που παραμένει, 
επιλέγεται από τη Φορολογική Διοίκηση, μετά την διε¬ 
νέργεια σχετικού ελέγχου. 

2. Επίσης, η Φορολογική Διοίκηση μπορεί να προβαίνει 
σε απενεργοποίηση Α.Φ.Μ. με οίκοθεν ενέργειες, σε 
κάθε περίπτωση που διαπιστώνεται ότι χρησιμοποιή¬ 
θηκε πλαστό στοιχείο ταυτότητας, για την απόδοση 
Α.Φ.Μ. 

Αρθρο 10 
Λοιπές διατάξεις 

1. Στις περιπτώσεις που ορίζεται φορολογικός αντι¬ 
πρόσωπος, σύμφωνα με τις διατάξεις του Κώδικα Φ.Π.Α., 
υποβάλλονται οι δηλώσεις έναρξης εργασιών Φυσικών 
ή μη Φυσικών Προσώπων έντυπα Μ2 και Μ3 αντίστοιχα 
καθώς και τα έντυπα Μ7 «Δήλωση Σχέσεων Φορολογου- 
μένου» και Μ9 «Δήλωση Στοιχείων Έδρας Αλλοδαπής 
Επιχείρησης». 

Οι διαδικασίες που ορίζονται με τις Α.Υ.Ο. ΠΟΑ 1113/ 
22-5-2013 και ΠΟΑ 1126/28-5-2013 όπως ισχύει, εξακολου¬ 
θούν να εφαρμόζονται για την απόδοση Α.Φ.Μ./Έναρξη 
εργασιών, στα αναφερόμενα σ’ αυτές πρόσωπα. 

Γ ια τις υποκείμενες στο φόρο επιχειρήσεις που δεν εί¬ 
ναι εγκαταστημένες στην Ελλάδα, οι οποίες δεν ορίζουν 
φορολογικό αντιπρόσωπο, έχουν εφαρμογή οι Α.Υ.Ο. 
ΠΟΑ 1113/22-5-2013 και ΠΟΑ 1126/28-5-2013 όπως ισχύει. 

2. Στις περιπτώσεις μετασχηματισμού επιχειρήσεων 
κατ’ εφαρμογή των διατάξεων του ν. 2166/1993, εφαρ¬ 
μόζεται η Α.Υ.Ο. 1063006/2696/0 014/ΠΟΛ1145/25-5-1995. 

3. Οι δηλώσεις της παρούσας, συμπληρώνονται και 
υποβάλλονται εις απλούν, από το φορολογούμενο ή 
το νόμιμο εκπρόσωπό του και επέχουν θέση υπεύθυνης 
δήλωσης του άρθρου 8 του ν.1599/1986. Όταν οι εν λόγω 
δηλώσεις υποβάλλονται από τρίτο πρόσωπο, προσκο¬ 
μίζεται εξουσιοδότηση, με βεβαιωμένο το γνήσιο της 
υπογραφής από οποιαδήποτε διοικητική αρχή. 

4. Με την ολοκλήρωση των διαδικασιών της παρούσας 
χορηγείται η αντίστοιχη βεβαίωση, η οποία φυλάσσε¬ 
ται από το φορολογούμενο ή τον εκπρόσωπό του και 
επιδεικνύεται σε οποιοδήποτε φορολογικό έλεγχο ή 
σε άλλους φορείς του Δημοσίου ή Ιδιωτικού φορέα, 
όπου απαιτείται. 

Η ολοκλήρωση των διαδικασιών μπορεί, να πραγματο¬ 
ποιηθεί εντός τριών (3) ημερών, στις περιπτώσεις που 
κρίνεται ότι πρέπει, να διενεργηθεί επιτόπιος έλεγχος 
(αυτοψία) για την ύπαρξη της έδρας. 

Οι δηλώσεις της παρούσας δεν ανακαλούνται μετά 
την ολοκλήρωση καταχώρησή τους στο μηχανογραφικό 
σύστημα και τη χορήγηση της σχετικής βεβαίωσης. 

5. Σε περίπτωση που, κατά την υποβολή των δηλώ¬ 
σεων των άρθρων 3, 4, 7 και 8 διαπιστώνεται ότι, θίγο¬ 
νται θέματα, η επίλυση των οποίων εξαρτάται από την 
εκτίμηση πραγματικών περιστατικών, αντιμετωπίζονται 
από τη Φορολογική Διοίκηση στα πλαίσια άσκησης των 
ελεγκτικών της αρμοδιοτήτων. 

6. Η Φορολογική Διοίκηση, με οίκοθεν ενέργειες, μπο¬ 
ρεί, να προβαίνει στην απόδοση Α.Φ.Μ. ή σε ενημέρωση 
του φορολογικού μητρώου, στις περιπτώσεις, που δι¬ 
απιστώνει ότι, έχουν επέλθει μεταβολές, τις οποίες οι 
φορολογούμενοι δεν έχουν δηλώσει, εφόσον έχει στη 
διάθεσή της τα απαραίτητα στοιχεία. 

Ειδικότερα η Φορολογική Διοίκηση, με οίκοθεν ενέρ¬ 
γειες, μπορεί να ενημερώνει το φορολογικό Μητρώο, 
με την ημερομηνία θανάτου, με μόνο δικαιολογητικό τη 
ληξιαρχική πράξη θανάτου, με την ημερομηνία γάμου ή 
διαζυγίου, βάσει της ληξιαρχικής πράξης γάμου ή του 
διαζευκτηρίου κατά περίπτωση, με την ενημέρωσή της 
από οποιαδήποτε πηγή. 

Η σχετική δήλωση στις περιπτώσεις αυτές, θα συ¬ 
μπληρώνεται από την Υπηρεσία και θα φέρει την έν¬ 
δειξη, «υποβάλλεται από την Υπηρεσία». Η βεβαίωση 
που παράγεται από την καταχώρηση των στοιχείων 
της δήλωσης αυτής, θα αρχειοθετείται στο φάκελο των 
προσώπων αυτών. 

7. Σε κάθε περίπτωση, που φορολογούμενος παρα¬ 
λείψει, να υποβάλλει τις δηλώσεις της παρούσας ή τις 
υποβάλλει εκπρόθεσμα, επιβάλλονται οι κυρώσεις του 
άρθρου 54 του Κ.Φ.Δ. (ν. 4174/2013) κατά περίπτωση. 

8. Τα έντυπα των δηλώσεων των άρθρων 3,4,5, 7 και 8 
της παρούσας, εξακολουθούν να ισχύουν και μετά την 


ημερομηνία έναρξης ισχύος του Κ.Φ.Δ. (ν.4174/2013), με 
τον τύπο και το περιεχόμενο που έχει καθοριστεί από 
προϊσχύουσες αυτού αποφάσεις και χρησιμοποιούνται 
μέχρι να τροποποιηθούν - καταργηθούν, με νεώτερη 
απόφαση. 

Αρθρο 11 
Έναρξη ισχύος 

Η απόφαση αυτή ισχύει από 1/1/2014. 

Από την ισχύ της παρούσας καταργούνται η 1027411/ 
842/ΔΜ/26-2-1998 Α.Υ.Ο. (ΦΕΚ 193/Β') και η 1070576/2627/ 
ΔΜ/ΠΟΛ1102/14-7-2005 Α.Υ.Ο.Ο. (ΦΕΚ 1062/Β'), όπως αυ¬ 
τές έχουν τροποποιηθεί και ισχύουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Δεκεμβρίου 2013 

Ο Γενικός Γραμματέας Δημοσίων Εσόδων 
ΘΕΟΧΑΡΗΣ ΘΕΟΧΑΡΗΣ 

